Triin Tõnisson on Imavere PK vilistlane, lõpetanud  Tartu Kunstigümnaasiumi kunsti klassi ning jätkab hetkel õpinguid Tallinna Tehnikaülikooli Tartu Kolledžis , keskkonnatehnika erialal, spetsialiseerumisega taaskasutus ja ettevõtte juhtimisele.

Triinu kunstihuvi paistis silma  juba Imavere PK- s õppimise ajal kui ta oli aktiivne osaleja kunstikoja töös. Kunstigümnaasiumi lõpuperioodil  saime näha tema tema esimest  isikutööde näitust, mis oli esitlusel  Imavere ja Pilistvere rahvamajas.

Triin on üks Imavere noortevolikogu asutajaliikmetest, lüües noortetöös  kaasa juba siis, kui noorte osaluskogu kandis alles ümarlaua nime. Hetkel on ta aktiivne Imavere noortevolikogu liige.

Alates eelmise aasta oktoobrist on Triin Käsukonnas, Taaskasutuse õpiringi ringijuht. Samuti on ta Imaveres olnud juhendajaks  Eesti punase risti lastelaagri(okt. 2013) kunstitegevuste läbiviimisele, jõuluteemalise õpitoa läbiviimisele rahvamajas ja 1. advendil(dets 2013). Samuti on ta selle hooaja dekoratsioonide autor Imavere  rahvamaja saalis.

Aastal 2015 lõpetab Triin ülikooli. Kooli lõpetamisel vajalikuks  diplomitöö praktiliseks osaks  on Triin valinud pudelmaja ehituse. Ehitusega alustab ta  käesoleva aasta suvel. **Stipendium toetaks pudelmaja ehitamiseks vajaliku ehitussegu ostu.** Triin on lubanud meie kandi ainulaadsesse ja põnevasse ettevõtmisesse kaasata ka Imavere noori.